pythainlp/thai-financial-dataset huggingface dataset:
6.  โครงการในอนาคต

  ในปี 2552 บริษัทมีแผนขยายกำลังการผลิตสินค้าโจ๊กกึ่งสำเร็จรูป เพิ่มขึ้นร้อยละ 100
  และสินค้าข้าวขาวหอมมะลิและวุ้นเส้น ขยายกำลังการผลิตเพิ่มขึ้นร้อยละ 30
  โดยคาดว่าจะใช้เงินลงทุนประมาณ 45 ล้านบาท
10. การควบคุมภายใน

คณะกรรมการบริษัทฯ เห็นว่าบริษัท ไทยฮา จำกัด (มหาชน) มีระบบการควบคุมภายในเพียงพอ
สามารถป้องกันทรัพย์สินของบริษัทอันเกิดจากการที่ผู้บริหารนำไปใช้โดยมิชอบ
หรือโดยไม่มีอำนาจเพียงพอ โดยมีสาระสำคัญดังนี้

องค์กร และสภาพแวดล้อม

บริษัทได้รับการรับรองมาตรฐานระบบ GMP, HACCP, ISO 9001:2000 ทั้งระบบ และ BRC จากสถาบัน SGS ซึ่งสะท้อนให้ว่าบริษัทมีระบบควบคุมภายในที่ดีด้านขบวนการของระบบบริหารคุณภาพ และกระบวนการผลิต อันเป็นประโยชน์ต่อผู้บริโภค และต่อองค์กร 

    2. การบริหารความเสี่ยง

    บริษัทตระหนักถึงความเสี่ยงทั้งภายนอกและภายในบริษัท
    ที่อาจจะมีผลกระทบต่อการดำเนินธุรกิจของบริษัทฯ
    ดังนั้นจึงได้มีการประชุมผู้บริหารฝ่ายทุกเดือนเพื่อสรุปผลการดำเนินงานและปัญหาที่เกิดขึ้นในเดือนที่ผ่านมา
    และประเมินแนวโน้มทางธุรกิจทั่วไปและประเมินความเสี่ยงที่อาจจะเกิดขึ้นต่อไป

  3. การควบคุมการปฏิบัติงานของฝ่ายบริหาร

  บริษัทมีการกำหนดขอบเขตอำนาจหน้าที่ความรับผิดชอบของแต่ละส่วนงานออกจากกันโดยเด็ดขาด
  โดยการแบ่งแยกหน้าที่ความรับผิดชอบในการเป็นผู้มีอำนาจอนุมัติ
  ผู้บันทึกรายการบัญชีและข้อมูลสารสนเทศ และผู้ดูแลทรัพย์สินออกจากกันอย่างชัดเจน
  ทั้งนี้เพื่อเป็นการตรวจสอบซึ่งกันและกันและบริษัทมีการกำหนดวงเงินอนุมัติของฝ่ายบริหารในแต่ละระดับไว้อย่างชัดเจน
  สำหรับระบบการซื้อสินค้า อันได้แก่ วัตถุดิบ เครื่องเขียน และการซ่อมแซมพาหนะ เป็นต้น
  ระบบการขายสินค้าในประเทศและต่างประเทศ และระบบการรับและจ่ายเงิน
  ซึ่งแต่ละส่วนงานประกอบด้วย ผู้ขอซื้อ ฝ่ายจัดซื้อ ผู้ที่ทำหน้าที่อนุมัติ ผู้ที่ทำหน้าที่ตรวจสอบ
  ผู้ที่ทำหน้าที่บันทึกรายการบัญชีและข้อมูล และผู้ที่ทำหน้าที่ในการดูแลจัดเก็บทรัพย์สิน เช่น
  เครื่องจักรและเครื่องมือต่างๆในโรงงาน
  โดยมีเอกสารประกอบสำหรับการปฏิบัติงานของงานแต่ละระบบ อย่างเพียงพอ

  4. ระบบสารสนเทศ

  บริษัทมีระบบสารสนเทศที่ทันสมัย ซึ่งได้นำมาปรับใช้ในทุกหน่วยงาน ทั้งการบริหาร การผลิต
  การบัญชีและการเงิน การขาย และการตลาด เพื่อการควบคุมสินค้าและบริการให้มีประสิทธิภาพ
  ซึ่งจะทำให้ทุกหน่วยงานสามารถวางแผน ประสานงานและรับรู้อย่างรวดเร็วและทันเหตุการณ์

5.  ระบบการติดตาม

  บริษัทมีหน่วยงานตรวจสอบภายใน โดยจัดจ้างผู้ตรวจสอบภายในอิสระจากภายนอก คือบริษัท
  พีแอนด์แอล อินเทอร์นอบ ออดิท จำกัด ซึ่งดำเนินการตรวจสอบการปฏิบัติงานของหน่วยงานต่าง
  ๆ
  และจัดทำรายงานผลการตรวจสอบเบื้องต้นเพื่อเสนอต่อคณะกรรมการตรวจสอบในการประชุมคณะกรรมการตรวจสอบทุกครั้ง
  ทั้งนี้
  ผลการตรวจสอบของหน่วยงานตรวจสอบภายในยังไม่เคยตรวจพบประเด็นหรือข้อบกพร่องที่เป็นสาระสำคัญ
ส่วนที่ 2

การรับรองความถูกต้องของข้อมูล

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และบริษัทได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2552
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องได้แล้ว
บริษัทได้มอบหมายให้ นายสมฤกษ์ ตั้งพิรุฬห์ธรรม หรือ นายวรวุฒิ ตั้งพิรุฬห์ธรรม
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ
นางสาววิไลวรรณ กาญจน์กมลกำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น”

+---+-------------+--------------+-------------------+-----------------+
|   | ชื่อ          |              | ตำแหน่ง            | ลายมือชื่อ         |
+---+-------------+--------------+-------------------+-----------------+
| 1 | นายสมฤกษ์    | ตั้งพิรุฬห์ธรรม   | กรรมการ           |                 |
| . |             |              |                   |                 |
|   |             |              | และป              |                 |
|   |             |              | ระธานเจ้าหน้าที่บริหาร |                 |
+---+-------------+--------------+-------------------+-----------------+
| 2 | นายวรวุฒิ     | ตั้งพิรุฬห์ธรรม   | กรรมการ           |                 |
| . |             |              |                   |                 |
|   |             |              | และปร             |                 |
|   |             |              | ะธานเจ้าหน้าที่การเงิน |                 |
+---+-------------+--------------+-------------------+-----------------+
|   |             |              | ผู้รับมอบอำนาจ       |                 |
+---+-------------+--------------+-------------------+-----------------+
| 1 | นา          | กาญจน์กมล     | เลขานุการบริษัท      |                 |
| . | งสาววิไลวรรณ |              |                   |                 |
+---+-------------+--------------+-------------------+-----------------+
|   |             |              | ประทับตราบริษัท      |                 |
+---+-------------+--------------+-------------------+-----------------+
2.  ปัจจัยความเสี่ยง

  2.1 ความเสี่ยงจากความผันผวนของค่าเงินต่างประเทศ

  บริษัทมีนโยบายที่จะให้ความสำคัญในการทำการตลาดต่างประเทศมากยิ่งขึ้น
  โดยมีเป้าหมายการสร้างตราสินค้าของบริษัทให้เป็นตราสินค้าระดับโลก
  ในขณะที่ยอดส่งออกของบริษัทไปยังต่างประเทศคิดเป็นร้อยละ 56
  ของยอดขายของบริษัทและบริษัทย่อยรวมกันสำหรับปี 2552
  โดยบริษัทได้เน้นไปที่การเตรียมความพร้อมในการผลิต
  การจัดจำหน่ายและการทำการตลาดในตรา “KASET BRAND”, “ SMART CHEF” และ
  “IMPERIAL TASTE” ไปยังผู้บริโภคในประเทศต่างๆให้กว้างขวางและทั่วถึง
  จึงมีความเสี่ยงจากการส่งออกในเรื่องของความผันผวนของค่าเงินสกุลดอลลาร์ หรือสกุลเงินอื่นๆ
  ที่บริษัทจะได้รับจากการขายสินค้าของบริษัท

  อย่างไรก็ดี การที่บริษัทได้ป้องกันความเสี่ยง (Hedging)
  โดยมีการตกลงการทำซื้อเงินตราต่างประเทศล่วงหน้า (Currency Forward Contracts) ณ
  วันที่ส่งมอบสินค้าให้กับลูกค้า
  กับธนาคารพาณิชย์ทั้งจำนวนของยอดขายต่างประเทศของบริษัทโดยจะทำการบันทึกรายการขายดังกล่าวเป็นเงินบาทตามอัตราแลกเปลี่ยนของธนาคารพาณิชย์ในวันดังกล่าว
  ซึ่งทำให้บริษัทสามารถรับรู้รายได้และราคาต้นทุนวัตถุดิบที่แน่นอน
  จึงเป็นการลดความผันผวนของรายได้จากค่าเงินต่างประเทศ

  2.2 ความเสี่ยงจากการเปลี่ยนแปลงราคาวัตถุดิบ

  ข้าวและถั่วเขียวซึ่งเป็นวัตถุดิบหลักของบริษัทในการผลิตข้าวบรรจุถุงและวุ้นเส้น
  เป็นผลิตผลการเกษตรที่มีราคาเคลื่อนไหวไปตามฤดูกาล (Seasonal)
  การเปลี่ยนแปลงในราคาวัตถุดิบอาจจะส่งผลกระทบถึงผลการดำเนินงานของบริษัท
  บริษัทมีนโยบายในการติดตามราคาวัตถุดิบอย่างใกล้ชิด
  มีการรับซื้อข้าวและถั่วเขียวจากเกษตรกรในตอนต้นฤดูกาลและมีมาตรการในการดูแลการเก็บรักษาข้าวและธัญพืชที่ได้มาตรฐานในปี
  2552
  บริษัทยังได้เริ่มเข้าทำการซื้อขายข้าวบางส่วนในตลาดสินค้าเกษตรล่วงหน้าแห่งประเทศไทย
  (AFET) เพื่อป้องกันความเสี่ยงด้านราคา

  อย่างไรก็ตามในกลุ่มลูกค้าระดับบน
  บริษัทสามารถปรับราคาชดเชยส่วนต่างได้เนื่องจากผู้บริโภคเชื่อมั่นในคุณภาพข้าวหอมมะลิภายใต้ตราสินค้าของบริษัท
  โดยเฉพาะอย่างยิ่งในตลาดต่างประเทศ ที่ไม่มีหน่วยงานกำกับราคาขาย

  นอกจากนี้ในปี 2552
  บริษัทได้ปรับกระบวนการบริหารจัดการด้านการผลิตและการจัดจำหน่ายตลอดกระบวนการ
  รวมทั้งการสร้างมูลค่าเพิ่มให้กับตัวผลิตภัณฑ์
  ซึ่งส่งผลให้บริษัทสามารถลดต้นทุนและค่าใช้จ่ายในการดำเนินการลงได้อย่างเป็นสาระสำคัญ
  ทำให้บริษัทสามารถแข่งขันกับตลาดโลกได้ทั้งในระยะสั้นและระยะยาว

  2.3 ความเสี่ยงเรื่องนโยบายของรัฐบาล

  เนื่องจากข้าวเป็นสินค้าเกษตรที่มีผลกระทบสำคัญต่อภาวะเศรษฐกิจของประเทศไทย
  ทำให้รัฐบาลมีนโยบายหลายประการที่อาจกระทบต่อการดำเนินงานของบริษัท เช่น
  นโยบายการประกันราคาข้าวเพื่อช่วยเหลือเกษตรกร
  (โครงการรับจำนำข้าวที่รัฐบาลเก็บข้าวส่วนหนึ่งไว้ในโกดัง)
  อาจทำให้ราคาข้าวของไทยสูงกว่าราคาตลาดโลก
  อันอาจเป็นผลทำให้ลูกค้าต่างประเทศของบริษัทสั่งซื้อข้าวประเภทอื่นทดแทน (Substitute
  goods) หรือลดจำนวนการสั่งซื้อลง อย่างไรก็ตาม
  บริษัทเน้นการขายข้าวหอมมะลิซึ่งประเทศไทยเป็นผู้ผลิตหลักของโลก
  อันเป็นสายพันธุ์ของไทยที่ไม่สามารถปลูกได้ดีในประเทศอื่น
  และผู้บริโภคในต่างประเทศให้ความเชื่อมั่นในคุณภาพข้าวหอมมะลิของบริษัท
  นอกจากนี้บริษัทเน้นการเปิดตลาดสินค้าเกษตรกับประเทศคู่ค้าด้วยเช่นกัน
  ดังนั้นบริษัทจึงมีความเสี่ยงจากผลกระทบจากนโยบายของรัฐบาลอยู่ในระดับต่ำ

  ถึงกระนั้นก็ดี ในส่วนนโยบายการค้าเสรี (FTA)
  ของภาครัฐบาลซึ่งให้มีการค้าขายกับประเทศที่ลงนามในสัญญากับประเทศไทยได้ง่ายขึ้น
  จะทำให้เกิดผลดีกับบริษัทที่ส่งออกได้มากขึ้น
  เนื่องจากประเทศไทยยังคงได้เปรียบในเรื่องการผลิตข้าวในระดับโลก
ข้อมูลสรุป (Executive Summary)

“ประกาศของคณะกรรมการกำกับตลาดทุน ที่ ทจ.11/2552 เรื่องหลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้”
ส่วนที่ 1

ข้อมูลสรุป (Executive Summary)

บริษัท รอยัลการ์เด้น รีซอร์ท จำกัด (มหาชน) (บริษัทฯ หรือ RGR) ประกอบธุรกิจโรงแรม
ในนามโรงแรมพัทยา แมริออท รีซอร์ท แอนด์ สปา เอ รอยัลการ์เด้น รีซอร์ท ขนาดห้องพัก 290
ห้อง และได้ลงทุนในธุรกิจโรงแรมอีก 8 แห่งในประเทศ และ 1 แห่งในประเทศเวียดนาม
ธุรกิจศูนย์การค้า 2 แห่งในกรุงเทพฯ และพัทยา ธุรกิจสปา 11 แห่งในประเทศ และ
2แหงในประเทศจีน ธุรกิจบันเทิง 2 แห่งในประเทศไทย และประเทศฮ่องกง และกิจการอื่นๆ
ที่เกี่ยวข้องกับธุรกิจโรงแรมโดยลงทุนผ่านบริษัทในเครือ
วิธีการบริหารโรงแรมของบริษัทฯและกลุ่มบริษัทนั้นจะบริหารงานด้วยตนเอง
และบริหารงานภายใต้เครื่องหมายการค้า “แมริออท” และ “โฟร์ซีซั่น” รวมถึงร่วมทุนกับ แมริออท
ฮ่องกง นอกจากนี้บริษัทฯได้เพิ่มสัดส่วนการลงทุนในธุรกิจเครือข่ายร้านอาหารที่มีสาขา (Chain
Restaurant) ได้แก่ บริษัท เดอะ ไมเนอร์ ฟู้ด กรุ๊ป จำกัด (มหาชน) (MFG)
เมื่อเดือนกรกฎาคมที่ผ่านมา ซึ่งคาดว่าจะทำให้บริษัทฯ
มีรายได้เพิ่มขึ้นและมีการกระจายความเสี่ยงของธุรกิจที่เหมาะสม

ในปี 2546 บริษัทฯและกลุ่มบริษัทมีรายได้จากการดำเนินงาน 4,670 ล้านบาท เพิ่มขึ้นจากปี 2545
อยู่ 1,922 ล้านบาท หรือเพิ่มขึ้นร้อยละ 70 รายได้ดังกล่าวมาจากการประกอบธุรกิจหลัก 5
ประเภท คือ รายได้จากการประกอบธุรกิจโรงแรมร้อยละ 44
ธุรกิจขายอาหารและเครื่องดื่มร้อยละ 39 ธุรกิจให้เช่าศูนย์การค้าร้อยละ 7
ธุรกิจให้บริการเพื่อสุขภาพร้อยละ 4 ธุรกิจบันเทิงร้อยละ 1 และธุรกิจอื่นๆ ร้อยละ 5
และมีกำไรสุทธิทั้งสิ้น 401 ล้านบาทเพิ่มขึ้นจากปีก่อนที่เท่ากับ 55 ล้านบาท หรือเพิ่มขึ้นร้อยละ 16
ณ สิ้นปี 2546 บริษัทฯและกลุ่มบริษัทมีสินทรัพย์รวม 10,955 ล้านบาท หนี้สินรวม 6,693 ล้านบาท
และมีส่วนของผู้ถือหุ้นรวมทั้งสิ้น 4,262 ล้านบาทเนื่องจากบริษัทฯ ได้รวมงบการเงิน ของ MFG
และบริษัทย่อยในไตรมาส3 และไตรมาส 4 ของปี 2546 เข้ากับงบการเงินรวมของบริษัทฯ
นอกจากนี้บริษัทฯได้ปรับปรุงโครงสร้างของทุนให้เหมาะสมและแข็งแกร่งยิ่งขึ้น โดยการเพิ่มทุนมูลค่า
774.3 ล้านบาทผ่านการเสนอขายหุ้นสามัญโดยการออก
ใบแสดงสิทธิในการซื้อหุ้นเพิ่มทุนที่โอนสิทธิได้ (TSR) ให้แก่ผู้ถือหุ้นเดิมในสัดส่วน 2 หุ้นต่อ 1
ใบแสดงสิทธิ ซึ่งประสบผลสำเร็จด้วยดี และบริษัทยังได้ออกหุ้นบุริมสิทธิจำนวน 163 ล้านบาท
6. โครงการในอนาคต

  โครงการสร้างห้องพักเพิ่ม

บริษัทมีโครงการเต้นท์ แค้มป์ ที่จังหวัดเชียงรายมีจำนวนห้องพัก 15 ห้อง ซึ่งนับได้ว่าเป็นเต้นท์
แค้มป์ ที่หรูหราและทันสมัยที่สุดในประเทศไทย และจะประกอบการในนาม โฟร์ ซีซั่น
และการก่อสร้างจะแล้วเสร็จภายในสิ้นปี 2547 นี้

  โครงการรีซอร์ทที่เกาะสมุย

บริษัทสมุยวิลเลจ เป็นโครงการรีซอร์ทระดับ 5 ดาวบนพื้นที่ 90 ไร่ บริเวณหาดแหลมใหญ่
อำเภอสมุย จังหวัดสุราษฎร์ธานี โดยคาดว่าจะดำเนินการบริหารภายใต้ชื่อ โฟร์ ซีซั่น
โดยการก่อสร้างโครงการเฟสแรกจำนวน 60 ห้องคาดว่าจะเริ่มดำเนินการภายในกลางปี 2547
และจะสามารถเปิดให้บริการได้ในปลายปี 2548

บริษัท สมุย รีซอร์ท แอนด์ สปาซึ่งจะเป็นรีซอร์ท ระดับ 5 ดาวขนาดห้องพัก 90-110 ห้อง บนพื้นที่
14.5 ไร่ บริเวณหาดบ่อผุด อำเภอสมุย จังหวัดสุราษฎร์ธานี ภายใต้ชื่อ อนันตรา บนเกาะสมุย
คาดว่าจะะเปิดดำเนินการภายในปี 2547

  โครงการขยายสปา

บริษัทฯมีโครงการขยายห้องบริการสปาเพิ่ม อีก 6 แห่งโดยขยาย 4 แห่งในประเทศไทย และ อีก
2 แห่งในประเทศจีน
ส่วนที่ 3

การรับรองความถูกต้องของข้อมูล

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้อง

ครบถ้วนในสาระสำคัญเกี่ยวกับฐานะการเงินผลการดำเนินงานและกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดีเพื่อให้แน่ใจว่าบริษัทได้
เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว รวมทั้ง

ควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี และควบคุมดูแลให้มีการ
ปฏิบัติตามระบบดังกล่าว และข้าพเจ้าได้แจ้งข้อมูลการประเมินระบบการควบคุมภายใน

  ณ วันที่ 18 กุมภาพันธ์ 2547 ต่อผู้สอบบัญชีและกรรมการตรวจสอบของบริษัทแล้ว
  ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
  รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้อง
ที่เป็นชุดเดียวกัน ข้าพเจ้าได้มอบหมายให้ นางปรารถนา มโนมัยพิบูลย์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางปรารถนา
มโนมัยพิบูลย์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

  ชื่อ ตำแหน่ง ลายมือชื่อ

  1. นายวิลเลี่ยม เอ็ลล์วู๊ด ไฮเน็ค ประธานเจ้าหน้าที่บริหาร

  2. นางปรารถนา มโนมัยพิบูลย์ ประธานเจ้าหน้าที่การเงิน

  3. นายฮาโรลด์ อาร์โนลด์ เว็นท์เวิร์ธ์ ที่ 3 รองประธานฝ่ายพัฒนาโครงการ

  4. นายเควิน เจมส์ บูเวส์ ประธานเจ้าหน้าที่ปฏิบัติการ

  ชื่อ ตำแหน่ง ลายมือชื่อ

ผู้รับมอบอำนาจ นางปรารถนา มโนมัยพิบูลย์ ประธานเจ้าหน้าที่การเงิน

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางปรารถนา มโนมัยพิบูลย์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางปรารถนา
มโนมัยพิบูลย์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

  ชื่อ ตำแหน่ง ลายมือชื่อ

1.  นายเคนเนธ ลี ไวท์ ประธานคณะกรรมการตรวจสอบ

2.  นายกิตติพล ปราโมช ณ อยุธยา กรรมการ

3.  นายอานิล ธาดานี่ กรรมการ

4.  นายพอล ชาลีส์ เคนนี่ กรรมการ

5.  นายไชยวัฒน์ บุนนาค กรรมการ

  ชื่อ ตำแหน่ง ลายมือชื่อ

ผู้รับมอบอำนาจ นางปรารถนา มโนมัยพิบูลย์ ประธานเจ้าหน้าที่การเงิน
10. การควบคุมภายใน

คณะกรรมการตรวจสอบของบริษัทรอยัลการ์เด้น รีซอร์ท จำกัด (มหาชน)
ประกอบด้วยกรรมการอิสระ 3 ท่าน โดยมีวัตถุประสงค์ บทบาทและหน้าที่
ที่ผ่านการอนุมัติจากคณะกรรมการบริษัทฯ การประชุมของคณะกรรมการตรวจสอบโดยปกติจะจัดปีละ
4 ครั้ง โดยมีผู้จัดการฝ่ายตรวจสอบภายในและผู้ตรวจสอบบัญชีภายนอกเข้าร่วมประชุมด้วย
ส่วนกรรมการบริษัทฯ บางท่าน อาจเข้าร่วมการประชุมด้วย ตามคำเชิญของคณะกรรมการตรวจสอบ
ผู้บริหารของบริษัทฯ เป็นผู้ที่รับผิดชอบรายงานทางการเงินของบริษัท
โดยมีคณะกรรมการตรวจสอบเป็นผู้สอบทานและซักถามข้อสงสัยเกี่ยวกับรายงานทางการเงิน

สำหรับปี 2547 คณะกรรมการตรวจสอบของบริษัทฯ มีการประชุม 4 ครั้ง
เพื่อทบทวนและสอบทานข้อมูลและรายงานทางการเงินของกลุ่มบริษัท
ซึ่งรับรองโดยผู้สอบบัญชีรับอนุญาต
รวมทั้งได้พูดคุยถึงกิจกรรมอื่นๆของบริษัทฯที่เกี่ยวข้องกับกฎระเบียบและข้อบังคับของตลาดหลักทรัพย์

ในการประชุม คณะกรรมการตรวจสอบ
ได้พบปะอย่างอิสระกับฝ่ายบริหารและผู้ตรวจสอบภายในของบริษัท
มีการทบทวนและประเมินผลเกี่ยวกับนโยบายและหลักการทางการบัญชี
แนวทางการปฏิบัติที่เกี่ยวข้องกับการบัญชีและการเงิน, การประเมินผลการควบคุมภายใน
ตลอดจนแผนงานการตรวจสอบ
คณะกรรมการตรวจสอบได้มีการทบทวนและสอบทานข้อมูลและรายงานทางการเงิน
สำหรับทุกๆสิ้นไตรมาสของปี 2546-2547 และได้ให้คำแนะนำบางอย่างแก่คณะกรรมการบริษัทฯ
ได้มีการจัดทำแผนการแก้ไข เพื่อลดความเสี่ยงที่อาจเกิดขึ้น คณะกรรมการตรวจสอบมีความเห็นว่า
การควบคุมภายในของบริษัทฯ มีประสิทธิภาพเพียงพอ ที่ทำให้มั่นใจได้ว่าสินทรัพย์ของบริษัทฯ
มีการป้องกันและรักษาเป็นอย่างดี การบันทึกรายการทางบัญชีมีความเหมาะสม
และทรัพยากรได้ถูกใช้อย่างมีประสิทธิภาพ

ฝ่ายตรวจสอบภายในได้มีส่วนในการช่วยผู้บริหารให้เห็นถึงความเสี่ยงของธุรกิจ
หน้าที่ของผู้ตรวจสอบภายในถูกกำหนดไว้อย่างมีระบบ
โดยมีการทบทวนและตรวจสอบอย่างสม่ำเสมอในจุดที่มีความเสี่ยงและจัดเตรียมรายงานเกี่ยวกับการควบคุมภายในนำเสนอแก่คณะผู้บริหาร

นอกจากนี้ฝ่ายตรวจสอบภายในยังต้องมั่นใจได้ว่าข้อเสนอแนะทั้งหมดที่จะปรับปรุงการควบคุมภายในและพัฒนาระบบงานได้ถูกปฏิบัติตามโดยฝ่ายบริหารผู้มีหน้าที่รับผิดชอบ
คณะกรรมการตรวจสอบได้ทบทวนและสอบทานเพื่อที่จะมั่นใจได้ว่าแผนงานการแก้ไขจะถูกปฏิบัติตามในเวลาที่เหมาะสม
รายละเอียดของรายงานการตรวจสอบของผู้ตรวจสอบภายในพร้อมทั้งแนวทางการแก้ไขของผู้บริหารจะถูกนำเสนอให้กับคณะกรรมการตรวจสอบก่อนการประชุมคณะกรรมการตรวจสอบแต่ละครั้ง

คณะกรรมการตรวจสอบของบริษัทฯ มีความเห็นว่าบริษัทฯมีระบบการควบคุมภายในอยู่ในเกณฑ์ที่ดี
โดยไม่มีข้อผิดพลาดใดๆที่เป็นนัยสำคัญ
นอกจากนี้ข้อมูลและรายงานทางการเงินของบริษัทฯมีความถูกต้อง
ครบถ้วนและเป็นที่น่าเชื่อถือเพียงพอ
8. โครงสร้างเงินทุน

(1) หลักทรัพย์ของบริษัท

(1) บริษัทฯ มีทุนจดทะเบียน 2,634,429,725 บาท เรียกชำระแล้ว 2,293,965,800 บาท
    แบ่งเป็นหุ้นสามัญจำนวน 450,214,160 หุ้น และหุ้นบุริมสิทธิจำนวน 8,579,000 หุ้น
    มูลค่าที่ตราไว้หุ้นละ 5.0 บาท

(2) หุ้นประเภทอื่น

  -ไม่มี-

(3) โครงการออกและเสนอขายหุ้นหรือหลักทรัพย์แปลงสภาพให้กองทุนรวมเพื่อผู้ลงทุนซึ่งเป็นคนต่างด้าว
    (Thai Trust Fund) -ไม่มี-

(4) หลักทรัพย์อื่น

  -หุ้นกู้

1.  หุ้นกู้ไม่ด้อยสิทธิและไม่มีประกันและไม่มีผู้แทนผู้ถือหุ้นกู้ มูลค่า 400 ล้านบาท อายุ 3 ปี
    ครบกำหนดไถ่ถอนในวันที่ 31 มีนาคม 2546 อัตราดอกเบี้ยเท่ากับอัตราเฉลี่ยของ
    MLR-0.125 ต่อปี

  สิทธิของผู้ออกหุ้นกู้/ผู้ถือหุ้นกู้ในการไถ่ถอนหุ้นกู้ก่อนครบกำหนด -ไม่มี-

2.  หุ้นกู้ระบุชื่อผู้ถือ ประเภทไม่ด้อยสิทธิ ไม่มีหลักประกัน ชนิดทยอยคืนเงินต้น
    และไม่มีผู้แทนผู้ถือหุ้นกู้ มูลค่า 1,700 ล้านบาท อายุ 5 ปี ครบกำหนดไถ่ถอน วันที่ 23
    สิงหาคม 2550 อัตราดอกเบี้ยร้อยละ 4.25

  (รายละเอียดในหมายเหตุประกอบงบการเงินที่ 17)

  -ใบสำคัญแสดงสิทธิที่จะซื้อหุ้นสามัญ

1.  ใบสำคัญแสดงสิทธิจัดสรรให้แก่กรรมการและพนักงานของบริษัทฯ และบริษัทย่อย
    ตามโครงการอายุ 5 ปี จำนวน 5.0 ล้านหน่วย จัดสรรแล้ว 5.0 ล้านหน่วย
    อัตราการใช้สิทธิ 1 หน่วยต่อ 2.45013 หุ้นสามัญ
    ราคาการใช้สิทธิเป็นราคาตลาดหลังหักส่วนลดร้อยละ 5 กำหนดสิ้นสุดการใช้สิทธิในปี 2550

2.  ใบสำคัญแสดงสิทธิจัดสรรให้แก่ผู้ถือหุ้นเดิม อายุ 5 ปี จำนวน 13.6 ล้านหน่วย ในอัตราส่วน
    10 หุ้นเดิมต่อ 1 ใบสำคัญแสดงสิทธิ อัตราการใช้สิทธิ 1 หน่วยต่อ 2.45013 หุ้นสามัญ
    ราคาการใช้สิทธิ 6.12212 บาท กำหนดสิ้นสุดการใช้สิทธิในปี 2547

  (รายละเอียดในหมายเหตุประกอบงบการเงินที่ 20)

(2) ผู้ถือหุ้น

รายชื่อผู้ถือหุ้นรายใหญ่ ณ วันที่ 7 สิงหาคม 2546

  ----- ------------------------------------------ -------------- ----------
                                                   จำนวนหุ้น        ร้อยละ

  1.    บริษัท ไมเนอร์ โฮลดิ้ง (ไทย) จำกัด               59,019,800     19.9

  2.    HSBC (Singapore) Nominee Pte. Ltd.         55,962,460     18.8

  3.    นายนิติ โอสถานุเคราะห์                         28,882,200     9.7

  4.    บริษัท เดอะ ไมเนอร์ ฟู้ด กรุ๊ป จำกัด(มหาชน)        20,067,400     6.8

  5.    นายวิลเลี่ยม เอ็ลล์วู้ด ไฮเน็ค                     16,056,100     5.4

  6.    กองทุนบำเหน็จบำนาญข้าราชการ                   10,000,000     3.4

  7.    บริษัท ไมเนอร์ คอร์ปอเรชั่น จำกัด (มหาชน)         9,500,000      3.2

  8.    กองทุนรวม เพื่อผู้ลงทุนซึ่งเป็นคนต่างด้าว             7,616,380      2.6
        โดยลงทุนในหุ้นของบริษัท รอยัลการ์เด้น รีซอร์ท จำกัด                  
        (มหาชน)                                                   

  9.    บริษัท เลเชอร์ เอ็นเตอร์ไพร้ซ์ จำกัด               6,741,600      2.3

  10.   Nomura Singapore Limited -Main Account     6,675,104      2.2

  11.   พระบาทสมเด็จพระปรมินทรมหาภูมิพลอดุลยเดช         6,291,200      2.1
  ----- ------------------------------------------ -------------- ----------

(3) นโยบายการจ่ายเงินปันผล

  ไม่ต่ำกว่า ร้อยละ 50 ของกำไรสุทธิ
4. การวิจัยและการพัฒนา

ในปี 2546 บริษัทฯ พัฒนาปรับปรุงโรงแรม และสปา โดยใช้งบประมาณไปทั้งสิ้น 350 ล้านบาท
เนื่องจากธุรกิจโรงแรมเป็นธุรกิจที่มีการแข่งขันสูง บริษัทฯ จึงมุ่งเน้นถึงการปรับปรุงห้องพัก
มาตรฐานของห้องพัก ความสะดวกสบาย คุณภาพของอาหารเครื่องดื่ม การบริการ
ตลอดจนสิ่งอำนวยความสะดวกต่างๆ และพัฒนาธุรกิจที่เกี่ยวเนื่องกับโรงแรม
เพื่อการบริการที่ครบวงจร เช่น สปา เรือมโนห์รา เป็นต้น สำหรับบริษัท เดอะ ไมเนอร์ ฟู๊ด กรุ๊ป
จำกัด (มหาชน) ซึ่งเป็นผู้นำด้านอาหาร บริษัทฯ ได้เริ่มการลงทุนในช่วงครึ่งหลังของปี 2547
ส่วนที่ 2

บริษัทที่ออกหลักทรัพย์

ชื่อบริษัท บริษัท รอยัลการ์เด้น รีซอร์ท จำกัด (มหาชน)

Royal Garden Resort Public Company Limited

ธุรกิจหลัก ประกอบธุรกิจทางด้านโรงแรม ธุรกิจศูนย์การค้า ธุรกิจร้านอาหารที่มีสาขา

  (Chain Restaurant) ธุรกิจบันเทิง และกิจการอื่น ๆ ที่เกี่ยวข้องกับธุรกิจโรงแรม

สำนักงานใหญ่ เลขที่ 99 อาคารเบอร์ลี่ยุคเกอร์ ชั้น 16 ซอยรูเบีย ถนนสุขุมวิท 42
แขวงพระโขนง เขตคลองเตย กรุงเทพฯ 10110

เลขทะเบียนบริษัท บมจ.165

ทุนจดทะเบียน 2,634,429,725 บาท

ทุนเรียกชำระแล้ว ณ วันที่ 31 ธันวาคม 2546 มีมูลค่า 2,293,965,800 บาท

โทรศัพท์ 0-2381-5151

โทรสาร 0-2381-5777-8

Home Page www.royalgarden-resort.com
6. โครงการในอนาคต

จากการเปิดโรงแรมสมุยอนันตรา จำนวน 106 ห้อง ในเดือนพฤศจิกายน 2547 บริษัทฯ
ยังมีแผนที่จะทำการพัฒนาปรับปรุงต่อเติมในอีก 3 โรงแรมด้วยกัน

เต็นท์แค้มป์ภายใต้ชื่อโฟร์ซีซั่น จำนวน 10 ห้องที่เชียงราย
ขณะนี้อยู่ในช่วงกำลังก่อสร้างและมีกำหนดแล้วเสร็จในไตรมาส 3 ของปี 2548
แค้มป์นี้ตั้งอยู่บริเวณป่าสงวนแถบแม่น้ำโขง ที่ซึ่งติดชายแดนไทย พม่า และลาว
แค้มป์แห่งนี้สร้างขึ้นมาเพื่อรองรับการขยายตัวและผลสำเร็จของโฟร์ซีซั่นที่เชียงใหม่
แค้มป์แห่งนี้คาดว่าจะเริ่มให้ผลตอบแทนได้ในไตรมาส 4 ที่ซึ่งถือเป็นช่วงฤดูการท่องเที่ยว
และการเปิดตัวของแค้มป์แห่งนี้จะช่วยเสริมภาพลักษณ์ของแบรนด์โฟร์ซีซั่นให้เป็นเสมือนผู้นำในพื้นที่ภาคเหนือของไทย

โรงแรมแห่งที่ 4 ภายใต้ชื่อ โฟร์ซีซั่น ในเกาะสมุย ได้เริ่มการก่อสร้าง
และคาดว่าจะเสร็จสมบูรณ์ในต้นปี 2549 ด้วยจำนวนห้องพัก 60 ห้องบนพื้นที่ 88 ไร่ริมชายฝั่งทะเล
โรงแรมนี้จะเป็นโรงแรมชั้นนำในเกาะสมุยที่ซึ่งจะเป็นแหล่งท่องเที่ยวที่มีการขยายตัวของโรงแรมระดับบนอย่างรวดเร็ว
การเพิ่มเที่ยวบิน
ด้วยประสิทธิภาพของเครื่องบินและการเพิ่มขึ้นของสนามกอล์ฟจะทำให้เพิ่มจำนวนนักท่องเที่ยวที่มีกำลังซื้อสูงในเกาะสมุย
บริษัทฯ กำลังหาสถานที่ที่เหมาะสมในจังหวัดภูเก็ตเพื่อสร้างโรงแรม โฟร์ซีซั่นแห่งที่ 5
ซึ่งจะครอบคลุมสถานที่ท่องเที่ยวหลักๆ

บริษัทฯ กำลังก่อสร้าง แมริออท เวเคชั่น วิลล่า ภูเก็ตในระยะที่ 2 และระยะที่ 3
การก่อสร้างนี้มาจากความสำเร็จครั้งยิ่งใหญ่ของระยะแรก การก่อสร้างจะเสร็จเรียบร้อยในต้นปี
2549 และการขายจะเสร็จสมบูรณ์ในปลายปี 2550 จากความสำเร็จของโครงการแบ่งปันเวลา
(time sharing) บริษัทฯ
กำลังมองหาลู่ทางจะขยายธุรกิจแบบปันเวลาเพื่อเพิ่มความสำเร็จที่มีอยู่ในปัจจุบัน

นอกจากนี้บริษัทฯ มีโครงการขยายธุรกิจสปาทั้งในประเทศไทย
และในต่างประเทศรวมถึงตะวันออกกลาง และแอฟริกา
1. ปัจจัยความเสี่ยง

+-----------------------------------------------------------------------+
| 1.1 ความเสี่ยงจากความผันผวนของอุตสาหกรรมการท่องเที่ยว                        |
+-----------------------------------------------------------------------+

เนื่องจากธุรกิจหลักของบริษัท คือการประกอบธุรกิจด้านโรงแรม
ซึ่งสัมพันธ์กับจำนวนของนักท่องเที่ยวต่างชาติซึ่งมีความอ่อนไหวจากปัจจัยที่นอกเหนือกการควบคุมได้
เช่นการก่อการร้าย และ สุขภาพ อย่างไรก็ตาม บริษัทฯ
ได้กระจายความเสี่ยงโดยการเพิ่มลูกค้าที่เป็นนักท่องเที่ยวภายในประเทศ
และกระจายลูกค้ากลุ่มต่างชาติไปในหลายๆ ประเทศ ยิ่งไปกว่านั้น บริษัทฯ
ได้เพิ่มการลงทุนในธุรกิจอาหารและเครื่องดื่ม ซึ่งมีรายได้ที่แน่นอนกว่า
และไม่อ่อนไหวง่ายไปกับปัจจัยที่ไม่สามารถควบคุมได้ จึงทำให้บริษัทฯ
ยังคงมีความแข็งแกร่งทางด้านการเงินอย่างต่อเนื่องเป็นเวลาหลายปีติดต่อกัน

+-----------------------------------------------------------------------+
| 1.2 ความเสี่ยงจากการก่อสร้างโครงการใหม่                                    |
+-----------------------------------------------------------------------+

จากวิสัยทัศน์ของบริษัทฯ หากมีโอกาสที่เป็นไปได้ในการลงทุน บริษัทฯ
อาจทำการลงทุนเริ่มต้นโครงการใหม่ๆ ซึ่งอาจมีความเสี่ยงในเรื่องของการก่อสร้าง เช่น
การปรับตัวสูงขึ้นของวัสดุก่อสร้าง ปัจจัยในเรื่องสาธาณูปโภคและสิ่งแวดล้อม
อย่างไรก็ตามก่อนเริ่มดำเนินโครงการใหม่ๆ บริษัทฯ
จะทำการสำรวจสิ่งแวดล้อมและระบบสาธารณูปโภคในบริเวณนั้นก่อนเริ่มต้นโครงการเพื่อสร้างความมั่นใจว่าสอดคล้องกับที่บริษัทฯ
ได้ศึกษาความเป็นไปได้ของโครงการไว้ ตามปกติ บริษัทฯ จะทำสัญญากับผู้รับเหมา
ซึ่งระบุต้นทุนแน่นอน
และมีการควบคุมคุณภาพในการก่อสร้างให้ได้ตามมาตรฐานอย่างต่อเนื่องเพื่อลดความเสี่ยงจากการก่อสร้าง

+-----------------------------------------------------------------------+
| 1.3 ความเสี่ยงทางด้านการเงิน                                              |
+-----------------------------------------------------------------------+

(รายละเอียดตามหมายเหตุประกอบงบการเงินที่ 29)